2. ΠΡΟΕΔΡΙΚΟΝ ΔΙΑΤΑΓΜΑ της 16/29 Αυγ. 1929 Περί εγκρίσεως ειδικού κανονισμού σταθμών ελέγχου και σημάνσεως ερυθρού πεπέρεως Καρατζόβης. Άρθρ.1.-Ο έλεγχος της γνησιότητας του εξαγομένου εκ της περιφερείας της επαρχίας Αλμωπίας ερυθρού πεπέρεως και η σφράγισις των δοχείων, εντός των οποίων περιέχεται τούτο, ενεργείται υπό του ελεγκτού του κεντρικού γραφείου ερυθρού πεπέρεως Καρατζόβης, τη βοηθεία του κλητήρος αυτού, εις τους σταθμούς ελέγχου και σημάνσεως, όπου μεταβαίνουσι προς τούτο οσάκις παρίσταται ανάγκη. Άρθρ.2.-Ο τρόπος, καθ’ ον θα ενεργήται ο έλεγχος της γνησιότητας του εξαγομένου ερυθρού πεπέρεως, ορισθήσεται δι’ αποφάσεως του κεντρικού γραφείου, άμα τη δημοσιεύσει του παρόντος. Δι’ ομοίας αποφάσεως ορισθήσεται ο τρόπος της σφραγίσεως των δοχείων εντός των οποίων περιέχεται τούτο. Άρθρ.3.-Οι σταθμοί ελέγχου και σημάνσεως εδρεύουσι της μεν Αρδέας εν τοις γραφείοις του κεντρικού γραφείου, των δε λοιπών κέντρων εν τω οικείων κοινοτικώ καταστήματι. Άρθρ.4.-Οι προς έλεγχον και σφράγισιν κατά τα ανωτέρω εντεταλμένοι μεταβαίνοντες εις τους σταθμούς ελέγχου και σημάνσεως προς έλεγχον και σφράγισιν πεπέρεως δικαιούνται των τυχόν οδοιπορικών αυτών εξόδων, κατά τα ισχύοντα επί των δημοσίων υπαλλήλων. 